stanford-oval/wikipedia huggingface dataset:
סעיף 80 פרק 12 למגילת האומות המאוחדות
הערות שוליים

↑  סעיף 80 פרק 12 למגילת האומות המאוחדות
1 2  אליהו אילת, יומן סן פרנסיסקו, הוצאת דביר, 1971, עמ' 9-12
↑  וינסטון צ'רצ'יל בהודעה לפרלמנט הבריטי ב-27 בפברואר 1945
↑  "אגודת ישראל לקראת סאן-פראנציסקו", שערים, י"ג אייר תש"ה (26.04.1945), עמ' 1.
↑  אליהו אילת, יומן סן פרנסיסקו, הוצאת דביר, 1971, עמ' 33-39
↑  החלטתו האחרונה של חבר הלאומים מתאריך 17 באפריל 1946
↑  סעיף 90 בקובץ ה-pdf, בחוות הדעת מ-21 ביוני 1971, באתר הרשמי של בית הדין הבינלאומי לצדק
↑  ראו מעמד שטחי יהודה ושומרון מנקודת ההשקפה של המשפט הבינלאומי עמ' 11, מתוך דו"ח על מעמד הבנייה ביהודה ושומרון (דו"ח לוי)
↑  Rostow, Eugen, Bricks d stones: settling for leverage; Palestinian autonomy, The New Republic, 23 April 1990, עמ' 3
↑  לא החלטה 181 היא הבסיס ללגיטימציה לקיומה של מדינת ישראל אלא ההחלטה בוועידת סן רמו ותיקופה במגילת האומות המאוחדות, פרק 12, סעיף 80
↑  רות גביזון, שישים שנה להחלטת
כ"ט בנובמבר 1947
החלטת החלוקה והמחלוקת סביבה:
מקורות ועיונים, מרכז מציל"ה, 2009
↑  יוג'ין קנטרוביץ', קרים, החוק הבינלאומי והגדה המערבית, אתר מידה, 16.6.2014
תנר אדמוני

| תנר אדמוני |
| --- | --- |
  הקלטה של תנר אדמוני.
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: תנריים
סוג:: תנר
מין:: תנר אדמוני
שם מדעי
 Furnarius rufus ‏גמלין, 1788
תחום תפוצה


תנר אדמוני (שם מדעי: Furnarius rufus) היא מין של ציפור שיר ממשפחת התנריים החיה באמריקה הדרומית. התנר היא הציפור הלאומית של ארגנטינה, והיא מפורסמת בזכות הקינים החזקים והייחודיים שהיא בונה מבוץ.
ציפור זאת חיה באזורי ערבות עצים, סוואנות כרי עשב, ובאזורים מיושבי אדם. היא נפוצה בדרום מזרח ברזיל, צפון ארגנטינה, בוליביה, פרגוואי ואורוגוואי
אורכו של התנר 18–20 ס"מ, משקלו 30–50 גרם, כאשר כמו רוב מיני ציפורי השיר, הזכרים גדולים יותר מהנקבות. המקור בנוי לתפיסת חרקים והוא מלקט אותם מתוך העשבים יחד עם פיסות מזון קטנות.
התנרים בונים קנים מיוחדים שעשויים מבוץ שמתייבש בשמש הארגנטינאית עד שהוא מתקשה הופך לבלתי חדיר. התנר בונה גם קיר בתוך הקן הבוצי שימנע מחיות טורפות קטנות להיכנס פנימה וכן מעופות גדולים מעט יותר להשתלט על הקן.
טורפים אפשריים אלה כוללים עיטים, חתולים, לטאות ונחשים והגוזלים עלולים להיאכל על ידי נחשים, עכברים, טוקניים, חמוסים וחוטמנים. הקן מגונן הן על התנרים הבוגרים והן על גוזלים מהטורפים.
לתנר זה 5 תת-מינים:
F. r. rufus
F. r. albogularis
F. r. commersoni
F. r. paraguayae
F. r. schuhmacheri
הערות שוליים

↑  תנר אדמוני באתר הרשימה האדומה של IUCN
סטארבקס ישראל

| --- | --- |

 נתונים כלליים
 סוג:  חברה בת
 תקופת הפעילות:  2001–2003 (כשנתיים)
 חברת אם:  סטארבקס
 מיקום המטה:  ישראל תל אביב, ישראל
 משרד ראשי:  ישראל תל אביב, ישראל
 שליטה בחברה:  סטארבקס; 19.5%  "דלק" חברת הדלק הישראלית; 80.5%
 ענפי תעשייה:  גסטרונומיה 
 מוצרים עיקריים:  קפה
 עובדים:  120
 
סטארבקס ישראל הייתה חברה בת של רשת בתי הקפה סטארבקס והייתה בעיקר בבעלות של חברת הדלק דלק. לחברה היו שישה סניפים ברחבי תל אביב, אך נסגרה שנתיים לאחר שהוקמה.
היסטוריה

סטארבקס שיתפה פעולה עם קבוצת דלק בישראל כדי להקים את החברה הבת הישראלית של סטארבקס, במסגרת מיזם משותף תחת השם "Shalom Coffee Company". המיזם המשותף, שהוקם ב-2001 היה בבעלות של 19.5% על ידי סטארבקס ו-80.5% על ידי דלק, כאשר סטארבקס מחזיקה באופציה להגדיל את חלקה ל-50%. דלק שילמה 250,000 דולר עבור זכויות הזיכיון, ובנוסף הייתה חייבת 6% מהמכירות לסטארבקס. התכנון היה להקים בתחילת שנת הלימודים של 2001 לפתוח סניף של החברה בכיכר רבין. סטארבקס קיוותה ל-20 סניפים פעילים בישראל במהלך השנה הראשונה.
פירוק

שנה לאחר הקמת החברה חוו מכירות החברה ירידה משמעותית וחברת דלק ניסתה, ללא הצלחה, להכניס משקיעים נוספים שיירכשו את חלקה במיזם (80.5%). לאחר חודשים של מכירות בהיקף נמוך, והפסדים כספיים בסך שבעה מיליון שקל ב-2002, הוחלט לפרק את השותפות. לפני שהחברה נסגרה, היא הפעילה כשישה סניפים בתל אביב, 120 עובדים, ואף שקלה לפתוח סניף בירושלים אך לא פתחה עקב חשש מפיגועי טרור. לאחר סגירת החברה, צצו ביקורות מצד לקוחות אשר טענו כי הסגירה נעשתה עקב סיבות פוליטיות (החרפת הסכסוך הישראלי-פלסטיני), אם כי חברת סטארבקס העולמית הסבירה כי החברה נסגרה עקב הפסד כספי.
הערות שוליים

1 2 3  מדוע נכשלה סטארבקס בישראל?, באתר iCafe
↑  דלק סוגרת את סניפי סטארבקס בישראל, באתר הארץ, 1 באפריל 2003
↑  Starbucks in Israel, Snopes.com (באנגלית)
↑  Delek pressing Starbucks to buy its Starbucks Israel stake - Globes, גלובס, ‏9 ביולי 2002 (באנגלית)
תנריים

| תנריים |
| --- | --- |
  הקלטה של תנר מסוג Bolivian earthcreeper (אנ').
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: תנריים
שם מדעי
 Furnariidae ‏גריי, 1840
תחום תפוצה


תנר אדמוני
תנריים (שם מדעי: Furnariidae) הם עופות ממרכז ודרום אמריקה היודעות לבנות קיני בוץ גדולים וקשיחים המזכירים תנורים - מה שנתן להם את שמם. הם בעלות מקור צר ובדך כלל קצר, כנפיים קצרות וצבע חום-אדמדם. רובם חיים ביערות.
הם ניזונים מחרקים ופעילים בשעות היום כדי ללקט אותם. חלקם מזכירים מאוד קיכליים או חטפיתיים ובעלי גודל בינוני מגודל 9-35 ס"מ. הם חיים ברחבי כל האזור של אמריקה הדרומית והלטינית מיערות גשם עד למורדות הרים ואף לחופי הים.
המין הידוע ביותר במשפחה הוא תנר אדמוני (Furnarius rufus), החי בערבות העצים שבין ברזיל לצפון ארגנטינה והוא הציפור הלאומית של ארגנטינה.
סוגים

| 0 | 1 | 2 |
| --- | --- | --- |
|  Acrobatornis  Anabacerthia  Anabaxenops  Ancistrops  Anumbius  Aphrastura  Asthenes  Automolus  Berlepschia  Certhiaxis  Chilia  Cichlocolaptes  Cinclodes  Clibanornis  Coryphistera  Cranioleuca  Eremobius  תנר (Furnarius)  Geobates  Geositta  Heliobletus  Hellmayrea  Hylocryptus  Hyloctistes  Leptasthenura  Lochmias  Margarornis  Megaxenops |  Metopothrix  Ochetorhynchus  Oreophylax  Phacellodomus  Philydor  Phleocryptes  Poecilurus  Premnoplex  Premnornis  Pseudocolaptes  Pseudoseisura  Pygarrhichas  Roraimia  Sclerurus  Schizoeaca  Schoeniophylax  Simoxenops  Siptornis  Spartonoica  Sylviorthorhynchus  Synallaxis  Syndactyla  Thripophaga  Thripadectes  Upucerthia  Xenerpestes  Xenops |  |
סיקסטוס השני

סיקסטוס השני (ביוונית: Σίξτος Β΄, בלטינית: Sixtus II) היה אפיפיור בין 31 באוגוסט 257 ו-6 באוגוסט 258. מוצאו אינו ידוע. הנחתו של "ספר האפיפיורים" כי היה יווני במוצאו נובעת מבלבול שיסודו בהנחה כי הוא הפילוסוף היווני סיקסטוס שחיבר את הספר המכונה "הממרות."
בתקופת קודמו, סטפנוס הראשון התגלע סכסוך חריף בין רומא והכנסיות באסיה הקטנה ובאפריקה ביחס לטבילה מחדש של כופרים והעימות איים לקרוע את הכנסייה לשניים. לפי פונטיוס, כותב הביוגרפיה של קיפריאנוס היה סיקסטוס "אוהב השלום וטוב הלב" נוח יותר מסטפנוס לרצות וכונן מחדש יחסים טובים עם הכנסיות, אף על פי שגם הוא דבק בנוהג שלא להטביל מחדש כופרים.
זמן קצר לפני עלותו לשלטון הוציא הקיסר ולריאנוס את צו הרדיפה הראשון, שתבע מכל הנוצרים להשתתף בפולחן הפגני הלאומי ואסר עליהם להתכנס בבתי העלמין שלהם, באיימו גלות או מוות על מי שיפר את הצו. סיקסטוס המשיך למלא את חובותיו כאפיפיור בלי שיתפס מפר את הצו המלכותי, אף בראשית אוגוסט הוציא הקיסר צו חדש וחריף הרבה יותר נגד הנוצרים, שלפי קיפריאנוס הורה (איגרת 81 לסקססוס):
כדי להימנע מנקמת אנשי הקיסר כינס סיקסטוס את אנשיו באחד מבתי העלמין הידועים פחות, בפראיטקסטטוס, אך למקום הגיעה חבורת חיילים וסיקסטוס נערף על–ידיהם במקום או אחרי משפט מזורז בפני טריבונל הובא לבית העלמין ונערף. ככל הנראה האחרון הוא הנכון. מספר ימים לאחר מכן הוצא להורג גם לאורנטיוס מרומא, אחד משבעה דיאקונים באותה תקופה והמפורסם שבהם.
עובדות אלו זה מאושרות גם על ידי פונטיוס וחשוב יותר באחת מאגרותיו האחרונות של קיפריאנוס (איגרת 81 לסקססוס), שנכתבה זמן לא רב אחרי האירוע, הוא מבשר למכותבו: "אך דע כי סיקסטוס מת כמרטיר בבית הקברות ביום השמיני של אידס של אוגוסט, ועמו ארבעה דיאקונים". תאריך זה, שאין לנו כל סיבה להניח כי הוא שקרי, ושצוין זמן קצר אחרי המאורעות, הוא ככל הנראה נכון ומאפשר גם תארוך אירועים חשובים אחרים, ובמיוחד כהונות בישופים, ביחס לנקודה קבועה זו.
משך זמן מה היה נהוג לייחס לסיקסטוס את חיבור ה"ממרות" או "טבעת סיקסטוס", שנכתבה במקורה במאה השנייה על–ידי פילוסוף פיתגוריאני. השגיאה נבעה מכך שרופינוס, שכתב את ההקדמה ל"ממרות" טען כי תרגם את "עבודתו של סיקסטוס, שנאמר כי הוא אותו אדם שברומא מכונה סיקסטוס, ושזכה לתהילה כבישוף ומרטיר". גם הייחוס של החיבור "ad novatinum" (אל הנובטינים) לסיקסטוס על–ידי הארנק אינו מקובל על רוב החוקרים.
תנע גבישי

בפיזיקה של מצב מוצק, התנע הגבישי הוא וקטור דמוי תנע שמיוחס לאלקטרונים וחורים במוצקים. הוא מוגדר על ידי וקטור הגל  {\vec {k}} של הסריג, בעזרת הקשר
 {\vec {p}}_{\text{crystal}}\equiv \hbar {\vec {k}}
כאשר  \hbar  הוא קבוע פלאנק המצומצם.
הקשר לתנע הקווי

ישנן נקודות דמיון רבות בין התנע הקווי לתנע הגבישי:
מהירות החלקיק מתקבלת מהתנע הגבישי על ידי הנוסחה
{\vec {v}}_{n}({\vec {k}})={\frac {1}{\hbar }}\nabla _{\vec {k}}E_{n}({\vec {k}})
התנע הגבישי הוא גודל נשמר.
אך ישנם גם הבדלים מהותיים בין שניהם, לדוגמה, בזמן שהתנע הקווי הוא גודל שנשמר לחלוטין, התנע הגבישי נשמר רק עד כדי וקטור הסריג. למעשה, אם לחלקיק יש תנע גבישי שמוגדר על ידי  k אז הוא גם מוגדר על ידי כל  k' כך ש
 k'=k+K
כאשר  K הוא וקטור בסריג ההופכי. הדבר נובע מהעובדה שבזמן שהתנע הקווי מקיים סימטריה רציפה במרחב, התנע הגבישי מקיים סימטריה בדידה ועל כן חוקי השימור שלו לא מתקבלים על ידי משפט נתר.
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
תניסתרופאיים

| תניסתרופאיים |
| --- | --- |
 שחזור של Dinocephalosaurus
תקופה
טריאס 247–201 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: תניסתרופאיים
שם מדעי
 Tanystropheidae

תניסתרופאוס משוחזר
תניסתרופאיים (שם מדעי: Tanystropheidae) היא משפחה של זוחלים נכחדים ארכוזאורומורפים מסדרת הפרוטורוזאוריה, אשר התקיימו רק בתור הטריאס שבתחילת המזוזואיקון לפני 247 עד 201 מיליון שנה מזמננו. המאובנים שלהם התגלו ברחבי אמריקה הצפונית והדרומית (בעיקר בברזיל) וחלק מאירופה ואסיה. רובם היו זוחלים ימיים שחו בעיקר לאורך ים תטיס אך כמה מהם, בייחוד אלה שנמצאו לאורך מערב אמריקה הצפונית, חיו ביבשה ללא קשר לים. הדבר מוכיח שהם מילאו גומחות אקולוגיות שונות ורבות.
משפחה זו הוגדרה ב-1858 והחוקרים עוד חלוקים על המינים המשויכים אליה, כאשר חלק מהחוקרים רואים את הקשר ביניהם כפוליפילטי.
מינים אלה היו ארוכי צוואר ומרובי חוליות לאורך גופם והארוך שביניהם היה התניסתרופאוס שהגיע לאורך 6 מטרים כשהצוואר הגדול שלו כלל חצי מאורכו. ממבנה גופם נראה שהם חיו כמו לוטרות או אריות ים הן על היבשה והן במים, בעוד אחרים חיו בעיקר ביבשה. היו להם שיניים דקות דמויות מחטים שהתאימו לתפיסת דגים או חרקים.
זוחלים אלה חלקו את הימים עם הנותוזאוריים, האיכתיוזאורים, הפלסיוזאורים וזוחלים נוספים ואז נכחדו עם הכחדת הטריאס הגדולה.
סוגים

Amotosaurus
Augustaburiania
Cosesaurus
Dinocephalosaurus
Exilisuchus?
Fuyuansaurus
Gwyneddosaurus
Langobardisaurus
מקרונמוס (Macrocnemus)
Ozimek?
Pectodens
Protanystropheus
Raibliania
Sclerostropheus
Sharovipteryx?
תניסתרופאוס (Tanystropheus)
Tanytrachelos
ענת פבריקנט

| --- | --- |
אין תמונה חופשית
 לידה:  14 בספטמבר 1975 (בת 49) תל אביב-יפו, ישראל 
 מידע כללי
 מדינה:  ישראל ישראל
 משקל:  66 ק"ג 
 גובה:  1.75 מטרים
 בן או בת זוג:  ינון קרייז 
 ספורט
 ענף ספורט:  שיט
 
ענת פבריקנט-קרייז (נולדה ב-14 בספטמבר 1975) היא שייטת ישראלית בעבר. ייצגה את ישראל בשתי אולימפיאדות (אטלנטה 1996 וסידני 2000) במפרשית מדגם 470 וסיימה במקום רביעי בסידני. דורגה בשיאה במקום שני בעולם. כל הישגיה אלו התקיימו ביחד עם שני קדמי.
ביוגרפיה

פבריקנט גדלה ברמת השרון. היא התאמנה במועדון הימי של הפועל תל אביב והחלה להשתתף בתחרויות בגיל 12.
באליפות אירופה שנערכה בשנת 1995 סיימה פבריקנט ביחד עם שני קדמי במקום שמיני. שנה לאחר מכן, באליפות העולם הצמד סיים במקום 18.
ביוגרפיה > אולימפיאדה

באולימפיאדת אטלנטה (1996) סיימה פבריקנט במקום 12 עם שותפתה קדמי בשיט מפרשיות מדגם 470. את השיוט האחרון הן סיימו במקום השלישי, הטוב יותר שלהן.
בשנת 1997 סיימה פבריקנט ביחד עם קדמי במקום חמישי באליפות העולם שנערכה באוגוסט בתל אביב ובמקום רביעי באליפות אירופה.
בשנת 1998 סיימה פבריקנט ביחד עם קדמי במקום שמיני באליפות העולם.
בשנת 1999 סיימה פבריקנט ביחד עם קדמי במקום שישי באליפות אירופה ובמקום רביעי באליפות העולם ודורגו במהלך השנה במקום שני בעולם.
בשנת 2000 סיימה פבריקנט ביחד עם קדמי במקום שמיני באליפות העולם.
ביוגרפיה > מקום רביעי באולימפיאדה

באולימפיאדת סידני (2000) סיימה פבריקנט במקום רביעי עם שותפתה קדמי בשיט מפרשיות מדגם 470. הן ניצחו את השיוט השלישי, בשיוט העשירי והלפני האחרון הן סיימו במקום שני ובשני שיוטים הן סיימו במקום שלישי, שיוט חמישי ושיוט שביעי.
באליפות העולם בשיט מפרשיות מדגם 470 שנערכה בסלובניה בסוף אוגוסט 2001 סיימה פבריקנט עם שותפתה קדמי במקום חמישי.
חיים אישיים

פבריקנט-קרייז מתגוררת בארצות הברית עם בעלה איש העסקים ינון קרייז ולהם ארבעה ילדים. היא בעלת תואר שני בתקשורת פוליטית.
הערות שוליים

↑  התוצאות הסופיות של אליפות העולם, תל אביב 1997
|  משלחת ישראל לאולימפיאדת אטלנטה (1996)  |
| --- | --- | --- |
|  איגרוף | ולדיסלב ניימן |  |
|  אתלטיקה | קונסטנטין מטוסביץ' • רוגל נחום • קונסטנטין סמיונוב • דני קרסנוב |  |
|  ג'ודו | יעל ארד • אורן סמדג'ה |  |
|  היאבקות | גוצ'ה ציציאשווילי |  |
|  הרמת משקולות | סלבה איוונובסקי |  |
|  סיף | איילת אוחיון • לידיה חטואל-צוקרמן • לילך פריסקי |  |
|  קיאק | ליאור כרמי |  |
|  קליעה | אלכס טריפולסקי • בוריס פולק • גיא סטריק |  |
|  שחייה | איתן אורבך • ודים אלכסייב • יואב ברוק • דן קוטלר |  |
|  שיט | ענת פבריקנט •  גל פרידמן • שני קדמי • ניר שנטל • רן שנטל |  |
|  משלחת ישראל לאולימפיאדת סידני (2000)  |
| --- | --- | --- |
|  אתלטיקה | אלכס אברבוך • כפיר גולן • גדעון יבלונקה • טומי כפרי • קונסטנטין מטוסביץ' • רוגל נחום • אלכסנדר פורחומובסקי • דני קרסנוב |  |
|  ג'ודו | אורית בראון • אריק זאבי • גיל עופר |  |
|  היאבקות | מיכאל ביילין • יורי יבסייצ'יק • גוצ'ה ציציאשווילי |  |
|  התעמלות אמנותית | אור טוקייב |  |
|  סיף | איילת אוחיון |  |
|  קליעה | אלכסנדר דנילוב • גיא סטריק |  |
|  קיאק | רועי ילין • ליאור כרמי • לריסה פסחוביץ' • רמי צור •  מיכאל קולגנוב |  |
|  שחייה | אורן אזרד • איתן אורבך • ורד בורוכובסקי • עדי ביכמן • יואב ברוק • יואב גת • מיקי חליקה • יואב מאירי • אלכסיי מנז'ולה • טל שטריקר |  |
|  שיט | עמית ענבר • מיכל היין • אלעד רונן • אלי צוקרמן • ענת פבריקנט • שני קדמי |  |
עונת 1953/1954 בסרייה א'

| --- | --- |
צילום הקבוצה המנצחת
צילום הקבוצה המנצחת
 תקופת התחרות:  12 בספטמבר 1953 – 30 במאי 1954 (261 ימים)
 מספר משתתפות:  18
 הזוכה:  אינטר
 מספר משחקים:  306
 מספר שערים:  825 (2.7 בממוצע למשחק)
 מלך השערים:  23 - גונאר נורדאהל, (שוודיה שוודיה) מילאן
 → 1952/19531954/1955 ←
עונת 1953/1954 בסרייה א' הייתה העונה ה-52 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-12 בספטמבר 1953 והסתיימו ב-30 במאי 1954.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
גנואה ולניאנו היו הקבוצות שעלו מהליגה השנייה.
אינטר זכתה באליפות בפעם השביעית בתולדות המועדון ובפעם השנייה ברציפות.
בסיום העונה לליגת משנה ירדו לניאנו ופלרמו (תוך הפסד לקבוצות שזכו באותו מספר נקודות במשחקי השרדות). במקום הקבוצות שירדו לסרייה א' העפילו קטניה ופרו פטריה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | אינטר | 34 | 20 | 11 | 3 | 67 | 32 | 35 | 51 | זכייה בליגה |
| 2. | יובנטוס | 34 | 20 | 10 | 4 | 58 | 34 | 24 | 50 |  |
| 3. | מילאן | 34 | 17 | 10 | 7 | 66 | 39 | 27 | 44 |  |
| 4. | פיורנטינה | 34 | 15 | 14 | 5 | 45 | 27 | 18 | 44 |  |
| 5. | נאפולי | 34 | 13 | 12 | 9 | 52 | 38 | 14 | 38 |  |
| 6. | רומא | 34 | 12 | 12 | 10 | 53 | 42 | 11 | 36 |  |
| 7. | בולוניה | 34 | 14 | 8 | 12 | 50 | 41 | 9 | 36 |  |
| 8. | סמפדוריה | 34 | 11 | 12 | 11 | 38 | 40 | 2- | 34 |  |
| 9. | טורינו | 34 | 9 | 15 | 10 | 37 | 46 | 9- | 33 |  |
| 10. | אטאלנטה | 34 | 10 | 11 | 13 | 54 | 53 | 1 | 31 |  |
| 11. | לאציו | 34 | 10 | 9 | 15 | 40 | 42 | 2- | 29 |  |
| 12. | גנואה | 34 | 10 | 8 | 16 | 36 | 50 | 14- | 28 |  |
| 13. | טריאסטינה | 34 | 9 | 10 | 15 | 42 | 64 | 22- | 28 |  |
| 14. | נובארה | 34 | 8 | 11 | 15 | 34 | 50 | 16- | 27 |  |
| 15. | אודינזה | 34 | 8 | 10 | 16 | 39 | 57 | 18- | 26 | משחקי השרדות |
| 16. | ספאל | 34 | 8 | 10 | 16 | 33 | 53 | 20- | 26 | משחקי השרדות |
| 17. | פלרמו | 34 | 9 | 8 | 17 | 37 | 59 | 22- | 26 | משחקי השרדות, ירדה ליגה |
| 18. | לניאנו | 34 | 6 | 13 | 15 | 44 | 58 | 14- | 25 | ירדה ליגה |
כדורגלנים מצטיינים

גונאר נורדאהל, (שוודיה שוודיה) ממילאן כבש 23 שערים וזכה בתואר מלך השערים. זאתב פעם הרביעית בקריירה ועונה השנייה ברציפות.
עזרא קניג

| --- | --- |

קניג בהופעה בשיקגו
 לידה:  8 באפריל 1984 (בן 40) ארצות הברית ניו יורק, ניו יורק, ארצות הברית
 מוקד פעילות:  ניו ג'רזי, ניו יורק סיטי, ניו יורק
 תקופת הפעילות:  מ-2006 
 מקום לימודים:  אוניברסיטת קולומביה, Glen Ridge High School 
 עיסוק:  זמר-יוצר, נגן
 סוגה:  אינדי פופ, מוזיקה אפריקאית 
 שפה מועדפת:  אנגלית 
 כלי נגינה:  גיטרה
 חברת תקליטים:  אקס-אל רקורדינגס 
 שיתופי פעולה בולטים:  ומפייר ויקנד
 בן או בת זוג:  ראשידה ג'ונס (2015–?) 
 www.vampireweekend.com
 פרופיל ב-IMDb
 
עזרא מייקל קניג (באנגלית: Ezra Michael Koenig; נולד ב-8 באפריל 1984) הוא זמר-יוצר וגיטריסט יהודי אמריקאי. הוא הסולן, המלחין העיקרי והגיטריסט בלהקת האינדי רוק הניו יורקית ומפייר ויקנד.
ביוגרפיה > ראשית חייו

קניג נולד בניו ג'רזי למשפחה יהודית ממוצא הונגרי ורומני. אימו היא פסיכותרפיסטית ואביו הוא תפאורן בהפקות טלוויזיה וקולנוע. בגיל 11 החל קניג לכתוב שירים. קניג למד באוניברסיטת קולומביה, שם התמחה בלימודי ספרות אנגלית.
ביוגרפיה > לפני הקמת "ומפייר ויקנד"

קודם להקמת ומפייר ויקנד, ייסד קניג להקת ראפ בשם "L’Homme Run", ניגן בסקסופון בסיבוב הופעות באירופה של להקת האינדי רוק "דירטי פרוג'קטורס", עבד כמתמחה בלהקת האינדי רוק "דה ווקמן", ולימד אנגלית תלמידי כיתה ח' בחטיבת ביניים בברוקלין עד לשנת 2007.
ביוגרפיה > "ומפייר ויקנד"

את חברי ומפייר הכיר בעת לימודיו באוניברסיטת קולומביה, ובשנת הלימודים האחרונה ההרכב נוצר. את שם ההרכב, "ומפייר ויקנד", לקחו משמו של סרט חובבני שעשה עזרא עם חבריו בחופשת הקיץ. בסרט זה משחק עזרא דמות בשם ווֹלקוֹט, הצריכה ללכת לקייפ קוד כדי להזהיר את ראש העיר מפני בוא הערפדים. 'וולקוט' ו-'קייפ קוד' מופיעים בשמות שירים מאלבום הבכורה של הלהקה.
לאחר סיום הלימודים הפיקה הלהקה בעצמה את אלבום הבכורה שלה שנקרא בשמה, "Vampire Weekend", תוך שהם עובדים במשרה מלאה. עם יציאת האלבום, בינואר 2008, ניתנה ללהקה האפשרות להתמקד ביצירת המוזיקה המשותפת.
ב-2010 הוציאו את אלבומם השני "Contra", האלבום הגיע למקום הראשון במצעד האלבומים של הבילבורד - הבילבורד 200, במצעד האלבומים הבריטי ובמצעדי אלבומים נוספים ברחבי העולם.
ב-2013 הוציאה את אלבומם השלישי "Modern Vampires of the City". גם אלבום הזה הגיע למקום הראשון במצעד האלבומים של בילבורד, מה שהפך את ומפייר ויקנד ללהקת האינדי רוק הראשונה שזכתה בהישג זה פעמיים ברציפות. ב-2014 זכה האלבום בפרס הגראמי לאלבום המוזיקה האלטרנטיבית. בינואר 2016, בתום סיבוב ההופעות לכבוד יציאת האלבום, הכריז רוסטאם שהוא עזב את הלהקה, אך ימשיך לשתף פעולה עם קניג בהמשך.
ב-2019 הוציאה הלהקה את אלבומם הרביעי "Father of the Bride", הראשון מאז עזיבתו של רוסטאם. גם הוא הגיע למקום הראשון במצעד האלבומים של בילבורד. האלבום היה מועמד לשלושה פרסי גראמי, וזכה בקטגוריית אלבום המוזיקה האלטרנטיבית.
ביוגרפיה > פרויקטים נוספים

מאז 2015, קניג הוא המנחה של תוכנית הרדיו "Time Crisis" בתחנת "אפל מיוזיק 1", ומ-2017 הוא מנחה את התכנית עם הצייר ואישיות הרדיו האמריקאי ג'ייק לונגסתרת'.
קניג משתתף בשירה בשיר "Carby" מהאלבום LP של להקת דיסקברי, בה חבר גם קלידן ומפייר ויקנד רוסטאם באטמנגליג'.
קניג גם משתתף באלבום "Warm Heart of Africa" של ה"The Very Best", ב-"Pyromiltia" של תאופילוס לונדון ו-"I Could Be Wrong" של כרומאו. קניג גם שר קטע קצר בשיר Barbra Streisand של דאק סוס. קניג גם מופיע בקליפ של השיר.
הערות שוליים

↑  The Artful Dodgers: Santigold & Vampire Weekend, Nick Marino, pastemagazine
↑  5-10-15-20: Ezra Koenig באתר Pitchfork
| ומפייר ויקנד |
| --- | --- | --- |
| עזרא קניג • רוסטאם באטמנגליג' • כריס באיו • כריס תומסון | עזרא קניג • רוסטאם באטמנגליג' • כריס באיו • כריס תומסון |  |
| אלבומי אולפן | Vampire Weekend ‏• Contra ‏• Modern Vampires of the City ‏• Father of the Bride |  |
| סינגלים | "Mansard Roof" ‏• "A-Punk" ‏• "Oxford Comma" ‏• "Cape Cod Kwassa Kwassa" ‏• "Horchata" ‏• "Cousins" ‏• "Giving Up the Gun" ‏• "Holiday" ‏• "White Sky" ‏• "Run" ‏• "Diane Young" ‏• "Ya Hey" ‏• "Step" ‏• "Unbelievers" ‏• "Harmony Hall" / "2021" ‏• "Sunflower" / "Big Blue" ‏• "This Life" / "Unbearably White" |  |
| --- | --- |
בקרת זהויות :  LCCN: no2012094611  MusicBrainz: 6900fc31-d624-422c-9aa8-b3e6c8cc25ea  VIAF: 259819889   WorldCat (עם VIAF): 259819889
עונת 1953/1954 בפוטבול ליג

| --- | --- |
 תקופת התחרות:  19 באוגוסט 1953 – 26 במאי 1954 (281 ימים)
 מספר משתתפות:  22
 הזוכה:  וולברהמפטון וונדררס
 מספר משחקים:  462
 מספר שערים:  1626 (3.52 בממוצע למשחק)
 מלך השערים:  (29) ג'ימי גליזרד (האדרספילד טאון)
 → 1952/19531954/1955 ←
 
עונת 1953/1954 הייתה העונה ה-55 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1953 והסתיימה ב-26 במאי[דרושה הבהרה] 1954. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
הליגה הבכירה כללה 22 קבוצות. שפילד יונייטד והאדרספילד טאון היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
וולברהמפטון וונדררס זכתה באליפות בפעם הראשונה בתולדות המועדון.
בסוף העונה לליגת משנה ירדו מידלסבורו וליברפול. במקומן לליגה הבכירה עלו לסטר סיטי ואברטון.
כדורגלנים מצטיינים

ג'ימי גליזרד מהאדרספילד טאון כבש 29 שערים וזכה בתואר מלך השערים.
טום פיני מפרסטון נורת' אנד זכה בפרס כדורגלן השנה של התאחדות עיתונאי הכדורגל האנגלית.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | וולברהמפטון וונדררס  | 42 | 25 | 7 | 10 | 96 | 56 | 1.714 | 40 | 57 | זכייה בליגה |
| 2 | וסט ברומיץ' אלביון | 42 | 22 | 9 | 11 | 86 | 63 | 1.365 | 23 | 53 | זכייה בגביע האנגלי |
| 3 | האדרספילד טאון | 42 | 20 | 11 | 11 | 78 | 61 | 1.279 | 17 | 51 |  |
| 4 | מנצ'סטר יונייטד | 42 | 18 | 12 | 12 | 73 | 58 | 1.259 | 15 | 48 |  |
| 5 | בולטון וונדררס | 42 | 18 | 12 | 12 | 75 | 60 | 1.250 | 15 | 48 |  |
| 6 | בלקפול | 42 | 19 | 10 | 13 | 80 | 69 | 1.159 | 11 | 48 |  |
| 7 | ברנלי | 42 | 21 | 4 | 17 | 78 | 67 | 1.164 | 11 | 46 |  |
| 8 | צ'לסי | 42 | 16 | 12 | 14 | 74 | 68 | 1.088 | 6 | 44 |  |
| 9 | צ'רלטון את'לטיק | 42 | 19 | 6 | 17 | 75 | 77 | 0.974 | 2- | 44 |  |
| 10 | קארדיף סיטי | 42 | 18 | 8 | 16 | 51 | 71 | 0.718 | 20- | 44 |  |
| 11 | פרסטון נורת' אנד | 42 | 19 | 5 | 18 | 87 | 58 | 1.500 | 29 | 43 |  |
| 12 | ארסנל | 42 | 15 | 13 | 14 | 75 | 73 | 1.027 | 2 | 43 |  |
| 13 | אסטון וילה | 42 | 16 | 9 | 17 | 70 | 68 | 1.029 | 2 | 41 |  |
| 14 | פורטסמות' | 42 | 14 | 11 | 17 | 81 | 89 | 0.910 | 8- | 39 |  |
| 15 | ניוקאסל יונייטד | 42 | 14 | 10 | 18 | 72 | 77 | 0.935 | 5- | 38 |  |
| 16 | טוטנהאם הוטספר | 42 | 16 | 5 | 21 | 65 | 76 | 0.855 | 11- | 37 |  |
| 17 | מנצ'סטר סיטי | 42 | 14 | 9 | 19 | 62 | 77 | 0.805 | 15- | 37 |  |
| 18 | סנדרלנד | 42 | 14 | 8 | 20 | 81 | 89 | 0.910 | 8- | 36 |  |
| 19 | שפילד ונסדיי | 42 | 15 | 6 | 21 | 70 | 91 | 0.769 | 21- | 36 |  |
| 20 | שפילד יונייטד | 42 | 11 | 11 | 20 | 69 | 90 | 0.767 | 21- | 33 |  |
| 21 | מידלסבורו | 42 | 10 | 10 | 22 | 60 | 91 | 0.659 | 31- | 30 | ירדה ליגה |
| 22 | ליברפול | 42 | 9 | 10 | 23 | 68 | 97 | 0.701 | 29- | 28 | ירדה ליגה |
על הקו

| --- | --- |
כרזת הסרט
כרזת הסרט
 בימוי:  שחר רוזן 
 הופק בידי:  מיכה שגריר, לימור קאלו
 תסריט:  נעה גרינברג
 עריכה:  דני יצחקי
 שחקנים ראשיים:  ענת וקסמן נתתי מושש אייל רוזלס
 מוזיקה:  ארז נטף
 צילום:  תומר שני
 מדינה:  ישראל 
 הקרנת בכורה:  2003 
 משך הקרנה:  95 דק' 
 שפת הסרט:  עברית אנגלית
 סוגה:  סרט דרמה 
 דף הסרט ב־IMDb
 
על הקו (באנגלית: Round Trip) הוא סרט טלוויזיה ישראלי משנת 2003 בבימויו של שחר רוזן, עם ענת וקסמן, נתתי מושש ואייל רוזלס בתפקידים הראשיים.
העלילה היא על אישה ישראלית החיה בנפרד מבעלה ומתאהבת בעובדת זרה שחורה.
הסרט זכה בפרס הראשון בתחרות הבינלאומית לסרטים שצולמו בווידאו במסגרת פסטיבל טורינו השנתי לקולנוע הומו-לסבי. הסרט הוקרן עד כה בפסטיבל הסרטים היוקרתי Fipa שבביאריץ, בפסטיבל Inside out בטורונטו, בפסטיבל Newfest בניו-יורק וסן פרנסיסקו ובפסטיבל Outfest בלוס-אנג'לס הנחשב לאחד מפסטיבלי הסרטים ההומו-לסבי החשובים בעולם.